***LørDan*** var et direktesendt norsk talkshow og underholdningsprogram med Dan Børge Akerø som gikk på NRK fra 1987 til 1991. Det gjenoppstod i en kort periode i 2003. Programmet gikk annenhver lørdag og hadde et gjennomgangstema i hver episode. Det besto videre av inviterte gjester, artistkonkurranse og faste humorinnslag.

De uforutsigbare studioinnslagene med «Vaktmestern» (alias Trond-Viggo Torgersen) ble en av de mest suksessfulle og huskede innslag i programserien. I 1990-91 utgjorde «Talentiaden» en betydelig del av programmet.

Innslag
-------

Det var i starten faste humorinnslag med «Familien Kork» (bestående av Trond Kirkvaag, Nils Vogt og Janny Hoff Brekke).

Høsten 1988 ble «Stjernesmellen» introdusert, der det var fritt frem for amatører i å forøke å etterligne diverse kjente sanger og personligheter på en humoristisk måte.

Nyttårsaften 1988 ble «Vaktmestern» (i Trond-Viggo Torgersens skikkelse) introdusert. Torgersen var også den følgende tiden ansvarlig for de populære "fem på gaten"-personlighetene. Begge disse innslagene ble meget populære og senere utgitt på video.

Høsten 1990 var «Talentiaden» det nye ved programmet. Talentiaden var en sangkonkurranse der folk kunne melde seg på i håp om å få opptre i studio. Vinneren fikk en stor sum penger. Den store finalen gikk den 25. mai 1991 og ble avholdt i Olavshallen. Fagjuryen og folkejuryen kåret hver sin favoritt. Vinnerne ble Frode Haltli og Eir Inderhaug.

I 1991 var KLM-trioen aktuell med NJUS, innslag med satiriske nyheter.

I 2003 utgjorde «Kjempesjansen» en betydelig del av sendingen. Faste humorinnslag var denne sesongen ved Lisa Tønne (som rollefiguren Ali Reza).

Om serien
---------

*LørDan* ble svært populært og har gått inn i historien som en av de aller mest suksessrike TV-produksjoner i Norge. Premieren ble sett av 2,1 millioner og enkelte episoder hadde seertall på 2,5 millioner. Det var det mest sette programmet i 1987. Sendingene i 2003 hadde bare mellom 700 000 og 800 000 seere.

Det ble sendt 30 episoder av programmet i perioden 1987-91. Gjester i den siste sendingen var SVs tidligere leder Hanna Kvanmo, stortingspresident Jo Benkow og NRKs pensjonerte underholder Odd Grythe. Programmet gjenoppsto i 2003, men gikk kun en sesong.

*LørDan* etterfulgte *SenFredag* og var inspirert av diverse amerikanske TV-program. LørDan inneholdt imidlertid mindre politisk stoff enn *SenFredag*.

Annet
-----

Høsten 1990 lanserte Akerø en konkurransen der seerne ble oppfordret til å lage parodier på *Grevinnen og hovmesteren*. Vinnervideoen ble kåret i årets siste sending. Vinnerne ble personer fra Blitz. Ulf Brynildsen og Jo Raknes spilte rollene mens Eva Norderhaug hadde regi.

Referanser
----------

1. 1 2  VG - Vel blåst, Dan Børge (20.03.1989, s.41)«LørDans resept har slått godt an, ikke minst takket være Trond Viggo Torgersens glimrende vaktmester og hans usaklige kommentarer.»
2. ↑  Aftenposten Aften - Dan Børge på talentjakt (09.06.1990, Side: 39)«"Talentiaden" blir et fast 40 minutters innslag i Lørdan»
3. ↑  VG - Dan Børge skal redde TV-høsten (23.10.1987, s.39)
4. ↑  Aftenposten Amagasin - Det dages for LørDan (05.11.1988, Side: 102)
5. 1 2  NTB - LØRDANS SISTE TV-LØRDAG (24.03.1991)
6. ↑  NRK - Trond-Viggo gjennom tidene (18.12.2008)
7. ↑  NRK - Hør her, Dan Bjørge! (14.8.2001)
8. ↑  VG -2 millioner til Talentiaden (29.08.1990, side 43)
9. ↑  Hvem Hva Hvor 1992, s.348
10. ↑  Aftenposten Aften - Dagen din (31.01.1991 - Side: 9)
11. ↑  VG - TV-Toppen: Dan slo Cosby (04.11.1987, s.45)«Mens 2, 1 millioner seere koste seg med Dan, var det 1 9 millioner i TV-stuene som så Cosby.»
12. ↑  VG - TV-Toppen (22.02.1989, s.44) «Da var Dan Børge helt oppe i 75 prosent, men 72 prosent, slik det var sist lørdag, utgjør 2,6 millioner seere.»
13. ↑  VG - TV-toppen 1987 (29.12.1987, s.36)
14. ↑  VG - (07.10.2003, s.51)
15. ↑  Aftenposten Morgen (31.10.2003, side 12) «Sist lørdag valgte i overkant av 800 000 nordmenn å se Dan Børge Akerøs «LørDan» på NRK1, et program som for ti år siden ville hatt en halv million flere seere. Nå er fredag blitt den store familiedagen foran skjermen.»
16. ↑  Blitz' versjon av Grevinnen og hovmesteren
17. ↑  VG - Blinkskudd fra Blitz-miljø (23.12.1990, Side 47)

Eksterne lenker
---------------

* Programmet på NRK Nett-TV
* (en) *LørDan* på Internet Movie Database Rediger på Wikidata

* (no) *LørDan* hos Filmfront Rediger på Wikidata

* (no) *LørDan* på NRK TV Rediger på Wikidata